Documentació* que cal adjuntar al formulari de sol·licitud:
*Segons els models que es poden descarregar a la pestanya "Documentació relacionada" de la pàgina anterior.
En el cas de la modalitat a), es consideren despeses subvencionables els costos de professorat, de material docent i de difusió, així com el lloguer dels equips (inclosos els instruments musicals) necessaris per fer l'activitat formativa.
En el cas de la modalitat b), es consideren despeses subvencionables les relatives a les tasques de catalogació, classificació i indexació, digitalització i difusió dels fons documentals especialitzats en cultura popular i tradicional, així com l'adquisició dels materials fungibles necessaris per a la seva preservació.
S'accepten les contribucions en espècie com a part del cost del projecte en relació amb les despeses subvencionables que estableixen els apartats anteriors i d'acord amb la base general 6.3.
En el cas d'associacions, s'accepten les despeses facturades a l'entitat pels membres del seu òrgan de govern, sempre que compleixin els requisits establerts en la base general 6.10.
a) L'interès cultural o de referència del projecte formatiu, tenint en compte la seva qualitat, el tractament científic o acadèmic de la matèria impartida, el tipus de públic o destinataris als qual s'adreça el programa formatiu, i el fet que es tracti de col·lectius poc atesos o necessitats d'aquesta formació (fins a 4 punts).
b) El tractament de temàtiques poc difoses o clau sobre aspectes de la cultura popular i tradicional catalana i aranesa o de la gestió d'entitats (fins a 1 punt).
b.1) Temàtiques o continguts gens difosos o especialment rellevants i claus: 1 punt.
b.2) Temàtiques o continguts poc difosos o rellevants en el seu àmbit: 0,5 punts.
b.3) Temàtiques o continguts àmpliament difosos o poc rellevants: 0 punts.
c) Finançament previst al marge de l'Oficina de Suport a la Iniciativa Cultural (fins a 0,5 punts).
c.1) Projectes amb finançament, al marge de l'ajut sol·licitat a l'OSIC, igual o superior a un 80% del seu cost (0,5 punts).
c.2) Projectes amb finançament, al marge de l'ajut sol·licitat a l'OSIC, entre el 60% i menys del 80% del seu cost (0,25 punts).
d) La trajectòria del sol·licitant en l'àmbit de la formació que preveu la base 1.1.a), i el currículum dels formadors previstos (fins a 3 punts).
d.1) El sol·licitant i els formadors disposen d'una trajectòria formativa àmplia i contrastada en relació amb la matèria que s'ha d'impartir: 3 punts.
d.2) El sol·licitant acredita alguna trajectòria formativa anterior, però els formadors tenen una experiència i uns coneixements contrastats en relació amb la matèria que s'ha d'impartir: 2 punts.
d.3) El sol·licitant no disposa o acredita cap trajectòria formativa, però els formadors tenen una experiència relativa o puntual en relació amb la matèria que s'ha d'impartir: 1 punt.
d.4) El sol·licitant no disposa o acredita cap trajectòria formativa i els formadors no acrediten cap experiència i/o coneixements de la matèria que s'ha d'impartir: 0 punts.
e) El pla de difusió de l'activitat formativa (fins a 0,5 punts), d'acord amb el detall següent i amb caràcter acumulatiu:
e.1) El projecte disposa d'un pla de comunicació (Internet, premsa, ràdio, altres): 0,25 punts.
e.2) El projecte preveu un pla de difusió (cartells, tríptics, suport digital, etc.): 0,25 punts.
f) La repercussió territorial del projecte (fins a 1 punt).
f.1) Projecte de repercussió territorial nacional o supracomarcal: 1 punt.
f.2) Projecte de repercussió territorial comarcal: 0,5 punts.
f.3) Projecte de repercussió territorial exclusivament local: 0 punts.
a) Singularitat i interès del projecte.
Aquest criteri valora aspectes com el fet que tracti d'arxius personals o biblioteques de persones rellevants, amb una especial atenció als fons no contemporanis, la seva singularitat temàtica o que els fons documentals no estiguin disgregats en diferents seus (fins a 4 punts).
a.1) Fons documentals d'interès extraordinari o de gran rellevància en l'àmbit de la cultura popular i tradicional catalana o aranesa: 4 punts.
a.2) Fons documentals amb un interès alt: 3 punts.
a.3) Fons documentals amb un interès normal: 2 punts.
a.4) Fons documentals amb un interès baix o poc rellevant: 1 punt.
a.5) Fons documentals amb un interès molt baix o insuficient: 0 punts.
b.1) Catalogació, digitalització, preservació: realitzades seguint la normativa documental (RDA, NODAC, etc.) i els formats estàndards de codificació (DublinCore, Marc21, etc.): 2 punts.
b.2) Catalogació, digitalització, preservació: realitzades seguint la normativa documental i els formats estàndards de codificació adaptats ad hoc: 1 punt.
b.3) Catalogació, digitalització, preservació: realitzades sense seguir cap tipus de normativa documental ni formats estàndards de codificació: 0 punts.
c) Pla de difusió dels fons documentals (fins a 2 punts).
c.1) Existeix un projecte de difusió nacional, 2.0 (repositoris, webs) o similar: 2 punts.
c.2) La difusió prevista es limita a l'àmbit local o comarcal: 1 punt.
c.3) No està prevista la difusió dels fons que s'han de catalogar/preservar o digitalitzar: 0 punts.
d) Solvència acadèmica i tècnica de la persona o empresa que desenvoluparà el projecte, a partir del seu currículum i la seva experiència concreta en tasques de catalogació, preservació, digitalització i difusió de fons documentals, especialment els vinculats a la cultura popular i tradicional catalana i aranesa (fins a 1,5 punts).
d.1) Empresa o persona/es d'experiència i solvència contrastades en la realització de projectes similars al presentat: 1,5 punts.
d.2) Empresa o persona/es amb alguna experiència anterior en la realització de projectes similars: 1 punt.
d.3) Empresa o persona/es amb poca experiència o nul·la o currículum en la realització de projectes similars: 0 punts.
e) Finançament previst al marge de l'Oficina de Suport a la Iniciativa Cultural (fins a 0,5 punts).
e.1) Projectes amb finançament, al marge de l'ajut sol·licitat a l'OSIC, igual o superior a un 80% del seu cost (0,5 punts).
e.2) Projectes amb finançament, al marge de l'ajut sol·licitat a l'OSIC, entre el 60% i menys del 80% del seu cost (0,25 punts).
En funció de la disponibilitat pressupostària i en vista de les sol·licituds presentades, es pot acordar que, per optar als ajuts, sigui suficient un percentatge de puntuació inferior al que preveu la base general 10.4.
Els noms de les persones que formen part de la comissió es poden trobar a l'apartat Normativa dels ajuts.
Presentar la documentació a través d' EACAT (ens locals)
Presentar la documentació a través de l'espai Estat dels vostres tràmits (altres destinataris)